ΓΡΑΠΤΗ ΕΡΩΤΗΣΗ P-3962/00

υποβολή: Elspeth Attwooll (ELDR) προς την Επιτροπή

(8 Δεκεμβρίου 2000)

Θέμα: Αλιευτική συμφωνία μεταξύ Ευρωπαϊκής Ένωσης και Σενεγάλης

Υπό το πρίσμα της προσεχούς επαναδιαπραγμάτευσης της συμφωνίας μεταξύ της κυβέρνησης της Δημοκρατίας της Σενεγάλης και της Ευρωπαϊκής Ένωσης σχετικά με την αλιεία στα ανοικτά των ακτών της Σενεγάλης, μπορεί να επιβεβαιώσει η Επιτροπή ότι έχει ενημερωθεί ως προς το ότι οι αλιείς της Σενεγάλης και άλλων κρατών της Δυτικής Αφρικής έχουν εκφράσει σοβαρές ανησυχίες όσον αφορά το δυσμενή αντίκτυπο της αλιείας ευρωπαϊκών χωρών στα μέσα συντήρησής τους;

Ιδιαίτερες διαμαρτυρίες αφορούν την παράνομη αλιεία, την καταστροφή τοπικών αλιευτικών ειδών με επακόλουθες ολέθριες συνέπειες και την ελάχιστη αποζημίωση που προβλέπουν οι αλιευτικές συμφωνίες για τους αλιείς της περιοχής και των γύρω κοινοτήτων.

Μπορεί να αναφέρει η Επιτροπή τί μέτρα προτίθεται να λάβει κατά την επαναδιαπραγμάτευση της συμφωνίας με τη Σενεγάλη προκειμένου να διασφαλιστεί ότι οι τοπικές αλιευτικές κοινότητες θα επωφελούνται ουσιαστικότερα από τις αποζημιώσεις που παρέχει η Ευρωπαϊκή Ένωση; Πρόκειται να πραγματοποιηθούν τόσο επαφές με τοπικές οργανώσεις αλιέων ούτως ώστε να εντοπιστούν οι ανάγκες τους, όσο και επίσημες επαφές σε κυβερνητικό επίπεδο;

Τέλος, μπορεί η Επιτροπή να προβλέψει προσωρινό χρονοδιάγραμμα για τις διαπραγματεύσεις και προσωρινή ημερομηνία κατά την οποία θα ζητηθεί η γνώμη του Ευρωπαϊκού Κοινοβουλίου σχετικά με το αποτέλεσμα των διαπραγματεύσεων;

Απάντηση του κ. Fischler εξ ονόματος της Επιτροπής

(16 Ιανουαρίου 2001)

Η Επιτροπή ευχαριστεί το Αξιότιμο Μέλος του Κοινοβουλίου για την ερώτησή του και επιθυμεί ναπενθυμίσει τις μακροχρόνιες σχέσεις μεταξύ της Κοινότητας και της Σενεγάλης στον τομέα της αλιείας. Η αλιευτική συμφωνία πουπογράφηκε το 1978 με τη Σενεγάλη ήταν πράγματι η πρώτη συμφωνία στον τομέα αυτό που συνάφθηκε μεταξύ της Κοινότητας και μιας χώρας ΑΚΕ.

Η Επιτροπή γνωρίζει τις ανησυχίες που έχουν εκφραστεί από τους τοπικούς αλιείς σχετικά με τη δυσμενή επίπτωση των ξένων σκαφών ή των τοπικών βιομηχανικών σκαφών που αλιεύουν με ιδιωτικές άδειες ή ειδικές συμφωνίες όσον αφορά την επιβίωσή τους.

Στο πλαίσιο αυτό, θα πρέπει να σημειωθεί ότι οι αλιευτικές δυνατότητες της αλιευτικής συμφωνίας μεταξύ Κοινότητας/Σενεγάλης μειώθηκαν κατά τη διάρκεια των ετών και το ισχύον πρωτόκολλο περιλαμβάνει μόνο 10 000 κόρους ολικής χωρητικότητας (ΚΟΧ) που αντιπροσωπεύουν κατά προσέγγιση το 6.5 % της αλιείας που διεξάχθηκε στα ύδατα της Σενεγάλης.

Η Επιτροπή γνωρίζει επίσης τις παράνομες αλιευτικές δραστηριότητες της περιοχής, οι οποίες διεξάγονται κυρίως από πειρατικά σκάφη ή από σκάφη που φέρουν σημαίες ευκαιρίας.

Παρά το γεγονός ότι η εποπτεία των χωρικώνδάτων και τωνδάτων της αποκλειστικής οικονομικής ζώνης ανήκει στην ευθύνη του παράκτιου κράτους, η Επιτροπή κάνει ό,τι μπορεί για να βοηθήσει τις τρίτες χώρες προκειμένου να καταπολεμήσουν τις παράνομες αυτές πρακτικές. Για το σκοπό αυτό, η Σενεγάλη έχει αναλάβει να χρησιμοποιήσει μέρος της χρηματικής αντιστάθμισης για μέτρα που αποσκοπούν στη βελτίωση της παρακολούθησης και της εποπτείας εκ μέρους των αρχών της Σενεγάλης. Κατά τη διάρκεια των προσεχών διαπραγματεύσεων, η Επιτροπή θα επιχειρήσει να ενισχύσει περαιτέρω το μέρος αυτό της χρηματικής αντιστάθμισης.

Επιπροσθέτως, η Επιτροπή έχει αναλάβει δεσμεύσεις για την ανάπτυξη του διεθνούς σχεδίου δράσεως του Οργανισμού Τροφίμων και Γεωργίας (FAO) που αφορά την αλιεία, η οποία διεξάγεται παράνομα, εκτός ρυθμίσεων και χωρίςποβολή εκθέσεων. Στο σχέδιο αυτό, οι βασικοί στόχοι της Κοινότητας είναι η εφαρμογή των ισχυόντων διεθνών νομικών κειμένων, όπως είναι η συμφωνία συμμόρφωσης, και η συμπλήρωση των κενών του διεθνούς δικαίου, ιδίως εκείνου που αφορά την πρόσβαση σε λιμάνια. Το σχέδιο αυτό θα πρέπει ναποβληθεί στην επιτροπή αλιείας του FAO τον Φεβρουάριο του 2001.

Προκαταρκτικές επαφές μεταξύ της Επιτροπής και των άλλων ενδιαφερομένων μερών (αλιείς και βιομηχανία) έλαβαν πρόσφατα στο Ντακάρ.

Τα συμφέροντα των παραδοσιακών αλιέων θα ληφθούν δεόντωςπόψη στο πλαίσιο της κοινοτικής πολιτικής καθώς και στο πλαίσιο άλλων μέτρων που έχουν προβλεφθεί από την Επιτροπή στον τομέα αυτό. Στον τομέα αυτό, εγκρίθηκε πρόσφατα από τους πόρους του 8ου Ταμείου Ευρωπαϊκής Ανάπτυξης πολυετές πρόγραμμα συνεργασίας για την στήριξη των παραδοσιακών αλιέων ύψους 5 εκατ. ευρώ. Η σχετική συμφωνία χρηματοδότησης μεταξύ της Επιτροπής και των αρχών της Σενεγάληςπογράφηκε στις 29 Ιουνίου 2000.

Εκτός από την αξιολόγηση του ισχύοντος πρωτοκόλλου, η οποία πραγματοποιήθηκε μεταξύ της Επιτροπής και των αρχών της Σενεγάλης τον Δεκέμβριο 2000, πραγματοποιήθηκαν επαφές για τον προγραμματισμό των διαπραγματεύσεων για την ανανέωση του πρωτοκόλλου που λήγει στις 30 Απριλίου 2001.

Συμφωνήθηκε ότι ο πρώτος γύρος διαπραγματεύσεων θα πραγματοποιηθεί στις Βρυξέλλες κατά τη διάρκεια της τρίτης εβδομάδας του Ιανουαρίου 2001 και ότι, εάν χρειαστεί, θα διεξάγονται κάθε μήνα πρόσθετοι γύροι διαπραγματεύσεων.

Η Επιτροπή ελπίζει ότι οι συζητήσεις αυτές θα περατωθούν πριν τη λήξη του ισχύοντος πρωτοκόλλου.

Το Κοινοβούλιο θα ενημερωθεί για όλα τα σχετικά στοιχεία που αφορούν την έκβαση των διαπραγματεύσεων το συντομότερο δυνατόν.